CELEX: 62011CN0270
Language: et
Date: 2011-05-31 00:00:00
Title: Kohtuasi C-270/11: 31. mail 2011 esitatud hagi — Euroopa Komisjon versus Rootsi Kuningriik

30.7.2011   
            
            
               ET
            
            
               Euroopa Liidu Teataja
            
            
               C 226/17
            
         31. mail 2011 esitatud hagi — Euroopa Komisjon versus Rootsi Kuningriik
   (Kohtuasi C-270/11)
   2011/C 226/33
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: C. Tufvesson ja F. Coudert)
   
      Kostja: Rootsi Kuningriik
   
      Hageja nõuded
   
   Komisjon palub Euroopa Kohtul tuvastada, et:
   
               —
            
            
               Rootsi ei ole täitnud ELTL artikli 260 lõikest 1 tulenevaid kohustusi, kuna ta ei ole võtnud vajalikke meetmeid Euroopa Kohtu otsuse kohtuasjas C-185/09 täitmiseks;
            
         
               —
            
            
               Rootsi on kohustatud maksma komisjoni „Euroopa Liidu omavahendite” kontole 40 947,20 eurot trahvi iga päeva eest, mil ta ei ole veel võetud vajalikke meetmeid Euroopa Kohtu otsuse kohtuasjas C-185/09 täitmiseks, alates käesolevas kohtuasjas otsuse kuulutamise kuupäevast kuni kohtuotsuse C-185/09 täitmise kuupäevani;
            
         
               —
            
            
               Rootsi on kohustatud maksma komisjoni samale eespool nimetatud kontole kindlaksmääratud summana 9 597 eurot iga päeva eest, mil ei ole veel võetud vajalikke meetmeid Euroopa Kohtu otsuse kohtuasjas C-185/09 täitmiseks, alates kohtuasjas C-185/09 tehtud otsuse kuulutamise kuupäevast kuni käesolevas asjas tehtava otsuse kuulutamise kuupäevani või kuni kuupäevani, mil võetakse vajalikud meetmed kohtuasjas C-185/09 tehtud otsuse täitmiseks, kui see kuupäev on varasem; ja
            
         
               —
            
            
               mõista kohtukulud välja Rootsi Kuningriigilt.
            
         
      Väited ja peamised argumendid
   
   Euroopa Kohtu 4. veebruari 2010. aasta otsuses kohtuasjas C-185/09: komisjon vs. Rootsi Kuningriik, tuvastas Euroopa Kohus järgmist:
   
      „Kuna Rootsi Kuningriik ei ole võtnud ettenähtud tähtaja jooksul vajalikke õigus- ja haldusnorme Euroopa Parlamendi ja nõukogu 15. märtsi 2006. aasta direktiivi 2006/24/EÜ, mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ, täitmiseks, siis on Rootsi Kuningriik rikkunud sellest direktiivist tulenevaid kohustusi.”
   
   Rootsi Kuningriik ei ole praeguse ajani võtnud mingeid meetmeid Euroopa Kohtu otsuse kohtuasjas C-185/09 täitmiseks. Seetõttu esitas komisjon hagi kooskõlas Euroopa Liidu toimimise lepingu artikli 260 lõikega 2 ning palub Rootsi Kuningriigilt välja mõista rahalised karistused.